CFDISK(8)

NUME
cfdisk - afișează sau manipulează un tabel de partiții pentru discuri

REZUMAT

cfdisk [opțiuni] [dispozitiv]

DESCRIERE

cfdisk este un program bazat pe curses pentru partiționarea oricărui dispozitiv bloc. Dispozitivul implicit este /dev/sda.

Rețineți că cfdisk oferă o funcționalitate de partiționare de bază cu o interfață ușor de utilizat. Dacă aveți nevoie de caracteristici avansate, utilizați în schimb fdisk(8).

Toate modificările aduse etichetei discului vor rămâne doar în memorie, iar discul nu va fi modificat până când nu veți decide să scrieți modificările. Aveți grijă înainte de a utiliza comanda de scriere.

Începând cu versiunea 2.25, cfdisk acceptă etichetele de disc MBR (DOS), GPT, SUN și SGI, dar nu mai oferă nicio funcționalitate pentru adresarea CHS (Cylinder-Head-Sector). CHS nu a fost niciodată important pentru Linux, iar acest concept de adresare nu are niciun sens pentru noile dispozitive.

Începând cu versiunea 2.25, cfdisk nu mai oferă comanda "print". Această funcționalitate este asigurată de utilitarele partx(8) și lsblk(8) într-un mod foarte confortabil și variat.

Dacă doriți să eliminați un tabel de partiții vechi de pe un dispozitiv, utilizați wipefs(8).

OPȚIUNI

-L, --color[=când]
    Colorează ieșirea. Argumentul opțional când poate fi auto, never (niciodată) sau always (întotdeauna). În cazul în care argumentul când este omis, valoarea implicită este auto. Culorile pot fi dezactivate; pentru valoarea implicită încorporată curentă, consultați ieșirea --help. A se vedea, de asemenea, secțiunea CULORI de mai jos.

--lock[=mod]
    Utilizează o blocare BSD exclusivă pentru dispozitivul sau fișierul pe care îl operează. Argumentul opțional mod poate fi yes (1), no (0) sau nonblock. Dacă argumentul mod este omis, valoarea implicită este yes. Această opțiune suprascrie variabila de mediu $LOCK_BLOCK_DEVICE. Valoarea implicită este de a nu utiliza nicio blocare, dar este recomandată pentru a evita coliziunile cu systemd-udevd(8) sau cu alte instrumente.

-r, --read-only
    Forțează deschiderea în modul numai-pentru-citire.

-b, --sector-size dimensiune-sector
    Specifică dimensiunea sectorului discului. Valorile valabile sunt 512, 1024, 2048 și 4096. Nucleul este conștient de dimensiunea sectorului pentru dispozitivele cu blocuri obișnuite. Utilizați această opțiune numai pe nuclee foarte vechi, atunci când lucrați cu imagini de disc sau pentru a modifica dimensiunea de sector implicită a nucleului. Începând cu util-linux-2.17, fdisk face diferența între dimensiunea sectorului logic și fizic. Această opțiune schimbă ambele dimensiuni de sector în dimensiune-sector.

-z, --zero
    Începe cu un tabel de partiții pus la zero în memorie. Această opțiune nu pune la zero tabelul de partiții de pe disc; mai degrabă, pur și simplu pornește programul fără a citi tabelul de partiții existent. Această opțiune vă permite să creați un nou tabel de partiții de la zero sau dintr-un script compatibil cu sfdisk(8).

-h, --help
    Afișează acest mesaj de ajutor și iese.

-V, --version
    Afișează versiunea și iese.

COMENZI

Comenzile pentru cfdisk pot fi introduse prin apăsarea tastei corespunzătoare (nu este necesară apăsarea tastei Enter după comandă). Iată o listă a comenzilor disponibile:

b
    Activează/dezactivează fanionul de pornire al partiției curente. Acest lucru vă permite să selectați care partiție principală este „pornibilă” pe unitate. Este posibil ca această comandă să nu fie disponibilă pentru toate tipurile de etichete de partiții.

d
    Șterge partiția curentă. Acest lucru va converti partiția curentă în spațiu liber și o va unifica cu orice spațiu liber din jurul partiției curente. O partiție deja marcată ca spațiu liber sau marcată ca inutilizabilă nu poate fi ștearsă.

h
    Afișează acest mesaj de ajutor.

n
    Creează o partiție nouă din spațiul liber. cfdisk vă solicită apoi dimensiunea partiției pe care doriți să o creați. Dimensiunea implicită este egală cu întregul spațiu liber disponibil în poziția curentă.

    Dimensiunea poate fi urmată de un sufix multiplicativ: KiB (=1024), MiB (=1024*1024) și așa mai departe pentru GiB, TiB, PiB, EiB, ZiB și YiB („iB” este opțional, de exemplu, „K” are aceeași semnificație ca și „KiB”).

q
    Iese din program. Această comandă va părăsi programul fără a scrie date pe disc.

r
    Reduce sau mărește partiția curentă. cfdisk vă solicită apoi noua dimensiune a partiției. Dimensiunea implicită este dimensiunea curentă. O partiție marcată ca spațiu liber sau marcată ca inutilizabilă nu poate fi redimensionată.

    Rețineți că reducerea dimensiunii unei partiții poate distruge datele de pe acea partiție.

s
    Sortează partițiile în ordine crescătoare în funcție de sectorul de pornire. Atunci când ștergeți și adăugați partiții, este posibil ca numerotarea partițiilor să nu mai corespundă cu ordinea lor pe disc. Această comandă restabilește această concordanță.

t
    Schimbă tipul de partiție. În mod implicit, noile partiții sunt create ca partiții Linux.

u
    Transferă tabelul actual de partiții din memorie într-un fișier script compatibil cu sfdisk(8).

    Fișierele de script sunt compatibile între cfdisk, fdisk(8) sfdisk(8) și alte aplicații libfdisk. Pentru mai multe detalii, consultați sfdisk(8).

    De asemenea, este posibil să încărcați un sfdisk-script în cfdisk dacă nu există un tabel de partiții pe dispozitiv sau dacă porniți cfdisk cu opțiunea de linie de comandă --zero.

W
    Scrie tabelul de partiții pe disc (trebuie să introduceți un W cu majuscule). Deoarece acest lucru ar putea distruge datele de pe disc, trebuie să confirmați sau să refuzați scrierea introducând „yes” sau „no”. Dacă introduceți „yes”, cfdisk va scrie tabela de partiții pe disc și apoi îi va cere nucleului să citească din nou tabelul de partiții de pe disc.

    Recitirea tabelului de partiții nu funcționează întotdeauna. În acest caz, trebuie să informați nucleul despre orice partiții noi utilizând partprobe(8) sau partx(8) sau repornind sistemul.

x
    Afișează/ascunde informații suplimentare despre o partiție.

Săgeată în sus, Săgeată în jos
    Mută cursorul la partiția anterioară sau următoare. Dacă există mai multe partiții decât pot fi afișate pe un ecran, puteți afișa setul următor (anterior) de partiții prin deplasarea în jos (în sus) la ultima (prima) partiție afișată pe ecran.

Săgeată la stânga, Săgeată la dreapta
    Selectează elementul de meniu precedent sau următor. Apăsarea tastei Enter va executa elementul selectat în acest moment.

Toate comenzile pot fi introduse cu majuscule sau minuscule (cu excepția Write). Atunci când vă aflați într-un submeniu sau la un prompt, puteți apăsa tasta Esc pentru a reveni la meniul principal.

CULORI

Colorarea ieșirii este implementată de funcționalitatea terminal-colors.d(5). Colorarea implicită poate fi dezactivată printr-un fișier gol

    /etc/terminal-colors.d/cfdisk.disable

pentru comanda cfdisk sau pentru toate instrumentele (comenzile) prin

    /etc/terminal-colors.d/disable

Începând cu versiunea 2.41, variabila de mediu $NO_COLOR este, de asemenea, acceptată pentru a dezactiva colorarea ieșirii, cu excepția cazului în care este activată explicit printr-o opțiune din linia de comandă.

Configurația specifică utilizatorului $XDG_CONFIG_HOME/terminal-colors.d sau $HOME/.config/terminal-colors.d prevalează asupra celei globale.

Rețineți că colorarea ieșirii poate fi activată în mod implicit și, în acest caz, directoarele terminal-colors.d nu trebuie să existe încă.

cfdisk nu acceptă personalizarea culorilor cu ajutorul unui fișier schemă-de-culori.

MEDIU

CFDISK_DEBUG=all
    activează ieșirea de depanare a cfdisk.

LIBFDISK_DEBUG=all
    activează ieșirea de depanare a libfdisk.

LIBBLKID_DEBUG=all
    activează ieșirea de depanare a libblkid.

LIBSMARTCOLS_DEBUG=all
    activează ieșirea de depanare a libsmartcols.

LIBSMARTCOLS_DEBUG_PADDING=on
    utilizează caractere de umplutură vizibile.

LOCK_BLOCK_DEVICE=<mod>
    utilizează un blocaj BSD exclusiv. Modul este "1" sau "0". A se vedea --lock pentru mai multe detalii.

AUTORI

Actuala implementare cfdisk se bazează pe cfdisk original de la

CONSULTAȚI ȘI

fdisk(8), parted(8), partprobe(8), partx(8), sfdisk(8)

RAPORTAREA ERORILOR

Pentru rapoarte de eroare, folosiți

DISPONIBILITATE

Comanda cfdisk face parte din pachetul util-linux care poate fi descărcat de la