FSCK(8)

НАЗИВ
fsck - проверава и поправља систем датотека Линукса

УВОД

fsck [-lsAVRTMNP] [-r [од]] [-C [од] [-t врстасд] [системдатотека...] [--] [опције-специфичне-сд-у]

ОПИС

fsck се користи за проверу и опционално поправљање једног или више Линукс система датотека. систем датотека може бити назив уређаја (нпр., /dev/hdc1, /dev/sdb2), тачка качења (нпр., /, /usr, /home), или натпис система датотека или УУИД одредник (нпр., UUID=8868abf6-88c5-4a83-98b8-bfc24057f7bd или LABEL=root). Обично, програм fsck ће покушати да рукује системима датотека на различитим уређајима физичких дискова у паралели да би умањио укупно време потребно за проверу свих њих.

Ако нису наведени системи датотека на линији наредби, и опција -A није наведена, fsck ће подразумевано проверити системе датотека у /etc/fstab серијски. Ово је еквавилент опцији -As.

Излазно стање које даје fsck је збир следећих услова:

0
    Нема грешака

1
    Грешке система датотека су исправљене

2
    Систем треба поново да се подигне

4
    Грешке система датотека су остале неисправљене

8
    Радна грешка

16
    Грешка коришћења или синтаксе

32
    Провера је отказана на захтев корисника

128
    Грешка дељене библиотеке

Излазно стање добијено приликом провере више система датотека је битовно ИЛИ (OR) стања излаза за сваки систем датотека који је проверен.

У стварности, fsck је једноставно челник за разне провериваче система датотека (fsck.сдврста) доступне под Линуксом. Проверивач специфичан систему датотека се тражи у променљивој окружења ПУТАЊА. Ако ПУТАЊА није одређена онда се пребацује на /sbin.

Видите странице упутства проверивача специфичног систему датотека за више детаља.

ОПЦИЈЕ

-l
    Ствара изричиту датотеку flock(2) закључавања (/run/fsck/<diskname>.lock) за уређај читавог диска. Ова опција се може користити само са једним уређајем (ово значи да се -A и -l узајамно искључују). Ова опција се препоручује где се више fsck примерака извршава у исто време. Опција се занемарује када се користи за више уређаја или за неротирајуће дискове. fsck не закључава дате уређаје када се извршава за проверу наслаганих уређаја (нпр. MD или DM) – ова функција још није примењена.

-r [од]
    Приказује одређену статистику за сваку проверу система датотека (fsck) када се обаве. Ова статистика укључује стање излаза, највећу величину скупа покретања (у килобајтима), протекло време свих сатова и корисничко и време системског процесора које користи покренута провера система датотека. На пример:

    /dev/sda1: стање 0, рсс 92828, стварно 4.002804, корисник 2.677592, систем 0.86186

    Челници графичког корисничког сучеља могу навести описника датотека од, у ком ће случају информација траке напретка бити послата том описнику датотеке у облику обрадивом рачунаром. На пример:

    /dev/sda1 0 92828 4.002804 2.677592 0.86186

-s
    Серијализује fsck операције. Ово је добра замисао ако проверавате више система датотека а проверивачи су у међудејственом режиму. (Напомена: e2fsck(8) по основи ради у међудејственом режиму. Да би e2fsck(8) радио у немеђудејственом режиму, морате навести опцију -p или -a, ако желите да грешке буду самостално исправљене, или опцију -n ако не желите.)

-t сдсписак
    Наводи проверу врсте система датотека. Када је наведена опција -A, само системи датотека који одговарају сдсписку се проверавају. Параметар сдсписак је зарезом раздвојен списак одредника система датотека и опција. Сви системи датотека у овом зарезом раздвојеном списку може имати префикс оператором негације no или !, што захтева да ће само они системи датотека који нису на списку сдсписак бити проверени. Ако ни један од система датотека на спсику сдсписак нема префикс оператора негације, тада ће само они системи датотека на списку бити проверени.

    Одредници опција се могу укључити у зарезом раздвојен списак сдсписак. Морају имати формат opts=сд-опција. Ако је присутан одредник опција, тада ће само системи датотека који садрже сд-опцију у њиховом пољу опција качења /etc/fstab бити проверени. Ако одредник опција има префикс оператора негације, тада ће само они системи датотека који немају сд-опцију у њиховом пољу опција качења /etc/fstab бити проверени.

    На пример, ако се opts=ro појави на сдсписку, тада ће само системи датотека наведени у /etc/fstab опцијом ro бити проверен.

    Зарад сагласности са дистрибуцијама Мандрејка чије скрипте подизања система зависе од неовлашћене измене корисничког сучеља у fsck програму, ако се врста система датотека loop-а пронађе на сдсписку, сматра се као да је opts=loop наведено као аргумент опцији -t.

    Нормално, врста система датотека се сазнаје тражењем система-датотека у датотеци /etc/fstab и коришћењем одговарајућег уноса. Ако се врста не може дознати, и постоји само један систем датотека дат као аргумент опцији -t, fsck ће користити наведену врсту система датотека. Ако ова врста није доступна, тада се користи основна врста система датотека (тренутно „ext2“).

-A
    Пролази кроз датотеку /etc/fstab и покушава да провери све системе датотека у једном покретању. Ова опција се обично користи из /etc/rc датотеке покретања система, уместо више наредби зарад проверавања једног система датотека.

    Корени систем датотека биће проверен први осим ако није наведена опција -P (видите испод). Након тога, системи датотека биће проверени редоследом наведеним пољем fs_passno (шестим) у /etc/fstab датотеци. Системи датотека са fs_passno вредношћу 0 се прескачу и не проверавају се уопште. Системи датотека са fs_passno вредношћу већом од нуле биће проверени по реду, тако што ће системи датотека са мањим fs_passno бројем бити први проверени. Ако има више система датотека са истим бројем прослеђивања, fsck ће покушати да их провери у паралели, стога ће избећи проверавање више система датотека на истом физичком диску.

    fsck не проверава наслагане уређаје (RAID, dm-crypt, ...) у паралели са било којим другим уређајем. Видите испод поставку FSCK_FORCE_ALL_PARALLEL. /sys систем датотека се користи за одређивање зависности међу уређајима.

    Стога, врло опште подешавање у /etc/fstab датотекама је да поставите да корени систем датотека има fs_passno вредност 1 и да поставите све остале система датотека да имају fs_passno вредност 2. То ће омогућити fsck-у да самостално покреће провериваче система датотека у паралели ако има предности од тога. Администратори система могу изабрати да не користе ово подешавање ако им је потребно да избегну да провере више система датотека раде у паралели из неких разлога – на пример, ако дати рачунар нема довољно меморије тако да превише страничења ствара проблем.

    fsck нормално не проверава да ли уређај заправо постоји пре позивања специфичног проверивача система датотека. Стога непостојећи уређаји могу довести до тога да систем уђе у режим поправке система датотека за време подизања система ако специфични проверивач система датотека врати кобну грешку. /etc/fstab опција качења nofail може се користити да би fsck прескочио непостојеће уређаје. fsck такође прескаче непостојеће уређаје који имају нарочиту врсту система датотека auto.

-C [од]
    Приказује траке довршености/напредовања за оне провериваче система датотека (тренутно само за „ext[234]“) који их подржавају. fsck ће управљати проверивачима система датотека тако да ће само један од њих приказати траку напредовања одједном. Челници графичког корисничког сучеља могу навести описника датотека од, у ком ће случају информације траке напредовања бити послате том описнику датотека.

-M
    Не проверава прикачене системе датотека и враћа стање излаза 0 за прикачене системе датотека.

-N
    Не извршава, само приказује шта ће бити урађено.

-P
    Када је постављена опција -A, проверава корени систем датотека у паралели са другим системима датотека. Ово није најбезбеднија ствар која би требало да се ради, јер ако је корени систем датотека у сумњи ствари, као што је e2fsck(8) извршна, могу бити оштећене! Ова опција је углавном достављена за оне администраторе система који не желе да поправка кореног система датотека буде мала и сажета (што је стварно право решење).

-R
    Приликом проверавања система датотека опцијом -A, прескаче корени систем датотека. (Ово је корисно у случају да је корени систем датотека већ прикачен за читање-писање.)

-T
    Не приказује наслов при покретању.

-V
    Даје опширан излаз, укључујући све систему датотека специфичне наредбе које су извршене.

-?, --help
    Приказује текст помоћи и излази.

--version
    Исписује издање и излази.

СИСТЕМУ ДАТОТЕКА СПЕЦИФИЧНЕ ОПЦИЈЕ

Опције које не разуме „fsck“ се прослеђују систему датотека специфичном проверивачу!

Ове опције не могу имати аргументе, јер не постоји начин да fsck буде у могућности да исправно погоди које опције имају аргументе а које не.

Опције и аргументи који следе након -- се сматрају као систему датотека специфичне опције које се прослеђују систему датотека специфичном проверивачу.

Приметите да fsck није осмишљен да проследи изборно сложене опције систему датотека специфичном проверивачу. Ако радите нешто сложено, непосредно извршите систему датотека специфични проверивач. Ако fsck-у проследите неке ужасно сложене опције и аргументе, и он не уради оно што сте очекивали, немојте слати то као грешку. Највероватније да сте урадили нешто што нисте требали да урадите помоћу fsck-а. Опције за различите систему датотека специфичне „fsck“-ове нису стандардизоване.

ОКРУЖЕЊЕ

На понашање fsck програма утичу следеће променљиве окружења:

FSCK_FORCE_ALL_PARALLEL
    Ако је ова променљива окружења постављена, fsck ће покушати да провери све наведене системе датотека у паралели, без обзира да ли изгледа да су системи датотека на истом уређаја. (Ово је корисно за RAID системе или скроз крајње смештене системе као што су они које продају предузећа као што су IBM или EMC.) Знајте да се вредност fs_passno још увек користи.

FSCK_MAX_INST
    Ова ће променљива окружења ограничити највећи број проверивача система датотека који могу да раде у исто време. Ово омогућава подешавања која имају велики број дискова за избегавање да fsck започне превише проверивача система датотека одједном, што може преоптеретити ресурсе процесора и меморије доступне на систему. Ако је ова вредност нула, тада се неограничени број процеса може изродити. Ово је тренутно основно, али будућа издања fsck-а могу покушати самостално да одреде колико провера система датотека може бити покренуто на основу прикупљања података са оперативног система.

PATH
    Променљива окружења ПУТАЊА се користи за налажење проверивача система датотека.

FSTAB_FILE
    Ова променљива окружења омогућава администраторима система да заобиђу стандардну локацију /etc/fstab датотеке. Такође је корисна за програмере који тестирају fsck.

LIBBLKID_DEBUG=all
    укључује излаз „libblkid“ прочишћавања.

LIBMOUNT_DEBUG=all
    укључује излаз „libmount“ прочишћавања.

ДАТОТЕКЕ

/etc/fstab

БЕЛЕШКЕ

За време подизања система, systemd не призива fsck -A. Уместо тога, заказује засебно покретање качења, говорећи у зависности налога на уређајима резерве, умрежавању и другим чиниоцима. С тога се fsck позива појединачно за сваки уређај.

АУТОРИ

ПОГЛЕДАЈТЕ ТАКОЂЕ

fstab(5), mkfs(8), fsck.ext2(8) or fsck.ext3(8) or e2fsck(8), fsck.cramfs(8), fsck.jfs(8), fsck.nfs(8), fsck.minix(8), fsck.msdos(8), fsck.vfat(8), fsck.xfs(8), reiserfsck(8)

ПРИЈАВЉИВАЊЕ ГРЕШАКА

За пријављивање грешака, користите „https://github.com/util-linux/util-linux/issues[issue tracker]“.

ДОСТУПНОСТ

Наредба fsck је део „util-linux“ пакета који се може преузети са